मोटे तौर पर संस्कृतियाँ या उप संस्कृतियाँ एक ऐसी पूछ हुआ करती है जिसे आप किसी राज्य या राष्ट्र की नलकी से “सीधा” नहीं कर सकते, अपने हिसाब से बदल नहीं सकते. इस तरह का बेजा प्रयास तो कई बार उस “नलकी” को ही टेढा कर देती है जैसा पूर्वी पाकिस्तान के मामले में हुआ था जहां की बंगाली संस्कृति को हटा कर राज्य निर्माण के नाम पर पाक संस्कृति या उर्दू भाषा लादने का प्रयास किया गया था, फलतः टुकड़े ही हो गए थे पाकिस्तान के. निश्चय ही शिवराज सिंह कम से कम राज ठाकरे जैसे उजड्ड-असभ्य या लालू यादव की तरह गवांर नहीं हैं कि उनको इन विचारों की जानकारी नहीं हो. उन्हें उपरोक्त विचारों की बेहतर समझ है. इन्ही सब तर्कों के सहारे एवं भाषणों की बदौलत वो आज अपने मंजिल तक पहुचे हैं. अभी तक के उनके हर भाषणों में सहजता, सरलता एवं राष्ट्रभक्ति की बातें लोगों में उम्मीद जगाती रही है. लेकिन उन्हें ही यदि अब अपने विचारों से अलग किसी रणनीतिक ज़रूरतों के हिसाब से शब्दों से खिलवाड़ करना पड़े तो फिर क्या बच जाता है. अगर एक स्वयंसेवक ही लालू यादव, रामबिलास पासवान, मुलायम, मायावती, करूणानिधि या राज ठाकरे की जुबान बोलने लग जाए तो देश का क्या होगा?